Vennolan I hallitus

Vennolan ensimmäinen hallitus oli Suomen tasavallan viides hallitus, joka työskenteli 213 päivän ajan 15. elokuuta 1919 – 15. maaliskuuta 1920. Vennolan ensimmäinen hallitus oli Juho Vennolan johtama, Maalaisliiton ja Edistyspuolueen muodostama keskustalainen vähemmistöhallitus sekä ensimmäinen tasavallan presidentin nimittämä hallitus. Jorma Keränen: Suomen itsenäistymisen Kronikka, s. 178. Jyväskylä: Gummerus, 1992. .

Helsingin yliopiston kansantaloustieteen professori Juho Vennola yritti aluksi muodostaa yleisporvarillisen enemmistöhallituksen edeltäjänsä Kaarlo Castrénin tavoin. Valtiomuototaistelun ja presidentinvaalin jättämät arvet eivät kuitenkaan olleet umpeutuneet, joten Ruotsalainen kansanpuolue kieltäytyi tulemasta hallitukseen. Myös Kokoomus jäi Vennolan taivutteluista huolimatta oppositioon. Näin K. J. Ståhlbergin presidenttikauden ensimmäisestä hallituksesta tuli edeltäjäänsä nähden muutosten hallitus, vaikka presidentti ei toivonutkaan näin käyvän. Edellisen hallituksen ministereistä tehtävässään jatkoi ulkoministeri Rudolf Holsti.

Uusi hallitus joutui käsittelemään jo aikaisemmin kiistaa aiheuttanutta kysymystä sotaväen ylipäällikön viran haltijasta. Hallitus asettui kenraalimajuri Karl Fredrik Wilkaman kannalle, mikä merkitsi varovaisempaa ja vähemmän sotaisaa suhtautumista Venäjän sisällissotaan. Lokakuun 1919 lopussa hallitus torjui kenraali Nikolai Judenitšin ja Luoteis-Venäjän valkoisen hallituksen pyynnön hyökkäyksestä Pietariin. Hallituksen kantaan vaikutti se, että Venäjän valkoisen luoteisen rintaman komentaja, amiraali Aleksandr Koltšak ei tunnustanut Suomen itsenäisyyttä. Keränen 1992, s. 180. 

Hallituksen toimikaudella juhlistettiin joulukuun kuudetta päivää ensimmäisen kerran Suomen itsenäisyyspäivänä. Samoin uudistettiin asetusta ylioppilastutkinnosta siten, että jokainen ylioppilaskokelas suoritti tutkinnon omassa koulussaan tarvitsematta enää sitä varten matkustaa Helsingin yliopistoon. Keränen 1992, s. 182. Tammikuussa 1920 annettiin ensimmäinen punavankien armahduslaki, jonka nojalla vapautettiin kaksi kolmasosaa vajaasta 4 000 vangista ja palautettiin kansalaisluottamus noin 40 000 entiselle punakaartilaiselle. Keränen 1992, s. 184.

 Kokoonpano 

MinisteriTehtävissäPuolue PääministeriJuho Vennola 15.8.1919–15.3.1920 Edistyspuolue UlkoasiainministeriRudolf Holsti 15.8.1919–15.3.1920Edistyspuolue OikeusministeriHjalmar Kahelin15.8.1919–30.1.1920  Edistyspuolue SisäasiainministeriHeikki Ritavuori15.8.1919–15.3.1920 Edistyspuolue SotaministeriKarl Emil Berg 15.8.1919–15.3.1920  amm. ValtiovarainministeriJohannes Otto Lundson15.8.1919–2.3.1920  Edistyspuolue Kirkollis- ja opetusministeriMikael Soininen 15.8.1919–15.3.1920  Edistyspuolue MaatalousministeriKyösti Kallio15.8.1919–15.3.1920  Maalaisliitto  ApulaismaatalousministeriEero Hahl15.8.1919–15.3.1920  Maalaisliitto  Kulkulaitosten ja yleisten töiden ministeriSanteri Pohjanpalo15.8.1919–15.3.1920  Edistyspuolue Kauppa- ja teollisuusministeriEero Erkko 15.8.1919–15.3.1920  Edistyspuolue SosiaaliministeriSanteri Alkio 15.8.1919–15.3.1920  Maalaisliitto ElintarveministeriKarl Johan Mikael Collan 15.8.1919–15.3.1920  Edistyspuolue Salkuton ministeriMikko Luopajärvi 15.8.1919–5.1.1920  Maalaisliitto

Hallituksen puoluejakauma
 Puolue 15.8.1919 15.3.1920 Edistyspuolue  9 7 Maalaisliitto 4 3 ammattiministeri 1 1

 Lähteet 

Luokka:Suomen hallitukset